Axel Sømme

Axel Christian Zetlitz Sømme (født 19. april 1899 i Stavanger, død 14. juli 1991 i Bergen) var en norsk samfunnsforsker og professor i økonomisk geografi.

Sømme tok examen artium ved Kongsgaard skole i StavangerStavanger Aftenblad: "Dr. Axel Sømme", 26. januar 1931 s.5. i 1917 og ble cand.philol. i historie fra Universitetet i Oslo 1924. Han underviste ved Oslo handelsgymnasium 1925-32 og ble med i Mot Dag, og deretter i Arbeiderpartiet.

Han studerte økonomisk geografi, med studieturer til Paris som resulterte i en dr.grad i 1931. Senere var han professor i faget ved Norges Handelshøyskole 1948-1969.

Sømme var nevø av kunstneren Jacob Sømme og tremenning til kvinnesaksforkjemper Anna Caspari Agerholt.

Betydning for norsk økonomi
Sammen med Ole Colbjørnsen, kjent under kallenavnet Ola Tiltak, utarbeidet Sømme i 1933 Norges første treårsplan.    Den fikk stor betydning for norsk økonomisk planlegging, og lanserte for alvor teorien om at staten og det offentlige bør være aktive og bruke penger i stedet for å spare i krisetider. Slik oppstod den første moderne norske motkonjunkturpolitikken.

 Utgivelser 
 La Lorraine métallurgique ( Editions Berger Levrault, Paris, 1930).  Doktoravhandling.
 Verdensøkonomiens pulsårer (Aschehoug, 1931).
 Skogen i Norge (1932)
 Jordbruket i Norge (Det norske Arbeiderpartis forlag, 1933)
 En norsk 3-årsplan (1933).  Med Ole Colbjørnsen.
 Jæren, Egersund og Sørlandsbanen. En trafikk-geografisk undersøkelse (1936)
 Atlas for folkeskolen (1946).  Illustrert av Gunnar Scott-Ruud
 Jordbrukets geografi i Norge (1949).
 A geography of Norden (1969)

 Premier 
 Medlem av Det Norske Videnskaps-Akademi 1951 
 Medlem av Selskapet til Vitenskapenes Fremme
 Prix Gallois fra Société de Géographie Paris 1957

 Referanser 

Kategori:Professorer ved Norges Handelshøyskole
Kategori:Norske geografer
Kategori:Norske samfunnsvitere
Kategori:Norske samfunnsøkonomer
Kategori:Medlemmer av Mot Dag
Kategori:Personer fra Stavanger kommune
Kategori:Fødsler i 1899
Kategori:Dødsfall i 1991
Kategori:Pedagoger ved OHG